อุทยานแห่งชาติหีนหนามหน่อ

อุทยานแห่งชาติหีนหนามหน่อ () อยู่ในเมืองบัวละพา แขวงคำม่วน ประเทศลาว อุทยานแห่งนี้ติดกับอุทยานแห่งชาติฟ็องญา-แก๋บ่างของประเทศเวียดนามทางทิศตะวันออก และอุทยานแห่งชาตินากาย-น้ำเทินของประเทศลาวทางทิศเหนือ อุทยานแห่งชาติหีนหนามหน่อถูกบริหารจัดการโดยกระทรวงเกษตรและป่าไม้ โดยพระราชกฤษฎีกาของนายกรัฐมนตรี เมื่อเดือนมกราคม พ.ศ. 2563 

จุดเด่นของหีนหนามหน่อคือ การก่อตัวของหินปูนหรือคาสต์  เนื่องจากอุทยานแห่งนี้ตั้งอยู่ระหว่างแนวหินปูนคำม่วนและเทือกเขาอันนัม จึงมีถ้ำและหน้าผาหินปูนหลายแห่ง รวมถึงถ้ำแม่น้ำเซบั้งไฟซึ่งเชื่อกันว่าเป็นหนึ่งในถ้ำแม่น้ำที่ใหญ่ที่สุดในโลก ด้วยทางเดินสูงประมาณ 120 เมตร กว้าง 200 เมตร และมีร่องน้ำใต้ดินยาว 7 กิโลเมตรTham Khoun Xe Cave amusingplanet.com

ในช่วงต้นปี พ.ศ. 2564 อุทยานแห่งนี้ได้รับการเสนอชื่อให้รวมอยู่ในบัญชีรายชื่อพื้นที่อนุรักษ์และคุ้มครองขององค์การระหว่างประเทศเพื่อการอนุรักษ์ธรรมชาติ (IUCN) บัญชีรายชื่อพื้นที่อนุรักษ์เป็นมาตรฐานระดับโลกสำหรับประสิทธิภาพการจัดการพื้นที่คุ้มครอง ได้รับการขึ้นทะเบียนเป็นมรดกโลกในปี พ.ศ. 2568 โดยเป็นการขยายขอบเขตของอุทยานแห่งชาติฟ็องญา-แก๋บ่างในเวียดนามWorld Heritage List whc.unesco.org

พืชและสัตว์
อุทยานแห่งชาติตั้งอยู่ในพื้นที่ป่าฝนเขตร้อนในบริเวณเทือกเขาอันนัมตอนเหนือ มีพื้นที่ 721.9 ตารางกิโลเมตร หรือ 77.5% ของพื้นที่อุทยานปกคลุมไปด้วยป่าไม้ ชุมชนพืชในเขตอนุรักษ์ประกอบด้วยป่าดิบชื้น ป่าเบญจพรรณ และป่าเต็งรัง อุทยานแห่งนี้ประกอบด้วยพื้นที่ป่า หินปูน และคาสต์บริเวณอินโดจีนตอนกลาง ซึ่งเป็นกลุ่มของพืชพรรณที่โดดเด่น พบได้ในเขตอนุรักษ์ความหลากหลายทางชีวภาพแห่งชาติภูหินปูนและในเวียดนาม ซึ่งเป็นถิ่นอาศัยของพืชเฉพาะถิ่นหลายชนิด อุทยานแห่งนี้เป็นที่อยู่อาศัยของไพรเมตที่หากินเวลากลางวัน 7 ชนิด ซึ่งล้วนเป็นสัตว์อนุรักษ์

อุทยานแห่งนี้ยังเป็นที่อยู่อาศัยของพืชมีท่อลำเลียง 1,520 ชนิด และสัตว์มีกระดูกสันหลัง 536 ชนิด สัตว์สำคัญที่อาศัยอยู่ในเขตอนุรักษ์ ได้แก่ ค่างห้าสี (Red-shanked douc) ค่างหัวมงกุฎ (Francois’s langur) เก้งยักษ์ (giant muntjac) ค้างคาวผลไม้ (fruit bat) ค้างคาวหลังลายขาว (Harlequin bat) ค้างคาวอีอาอีโอ (great evening bat) นกกก (great hornbills) และนกกินแมลงหัวสีคล้ำ (sooty babbler)Hin Namno web.archive.org

อ้างอิง

หมวดหมู่:แหล่งมรดกโลกในประเทศลาว
หมวดหมู่:พื้นที่คุ้มครองที่ก่อตั้งในปี พ.ศ. 2563
หมวดหมู่:การอนุรักษ์ธรรมชาติในประเทศลาว